**Canvi de denominació de l’Aeroport de Barcelona-El Prat**

**L’Ajuntament no contribuirà en cap polèmica a l’entorn d aquesta iniciativa del govern de Madrid**

**En referència a les recents declaracions en roda de premsa de la ministra portaveu Isabel Celà pel que fa a l’anunci de canvi de nom de l’aeroport del Prat, segons les quals el Consell de Ministres, reunit avui extraordinàriament a Barcelona, ha aprovat el canvi de nom de l’aeroport, que prendrà el nom de Josep Tarradellas, Lluís Tejedor, alcalde de El Prat de Llobregat confirma que, efectivament, la decisió li ha estat comunicada oficialment aquest mateix matí per la ministra de Política Territorial i Funció Pública, Meritxell Batet. En la conversa la Ministra l´ha informat que el nom oficial de l’aeroport passarà a ser Barcelona-El Prat-Josep Tarradellas.**

**L’Ajuntament del Prat considera que aquesta decisió s’inscriu dins l’àmbit del simbolisme en les actuals relacions Catalunya-Espanya, i per tant el consistori i la ciutadania seguiran anomenant-lo Aeroport del Prat. Per aquesta raó, l’Ajuntament no contribuirà en cap polèmica a l’entorn d’aquesta iniciativa del govern de Madrid.**

**El Prat de Llobregat, 21 de desembre de 2018**